
LIETUVOS RESPUBLIKOS SEIMO
SOCIALINIŲ REIKALŲ IR DARBO KOMITETAS

PAPILDOMO KOMITETO IŠVADA
DĖL LIETUVOS RESPUBLIKOS VALSTYBĖS IR SAVIVALDYBIŲ ĮSTAIGŲ DARBUOTOJŲ DARBO APMOKĖJIMO ĮSTATYMO NR. XIII-198 2, 3, 4, 7, 8, 14, 17 STRAIPSNIŲ IR 5 PRIEDO PAKEITIMO  ĮSTATYMO PROJEKTO
 (NR. XIIIP-2181)

2018-06-06  Nr. 103-P-27
Vilnius


[bookmark: _GoBack]1. Komiteto posėdyje dalyvavo: R. Šalaševičiūtė – Komiteto pirmininkė, R. J. Dagys, A. Dumbrava, M. Navickienė, A. Norkienė,  J. Rimkus, A. Sysas, G. Skaistė, T. Tomilinas, J. Varkalys, G. Vasiliauskas; Komiteto biuras: vedėja E. Bulotaitė, patarėjos: D. Aleksejūnienė, A. Dolmantienė, D. Jonėnienė, I. Kuodienė, padėjėja R. Liekienė; kviestieji asmenys: R. Guobaitė-Kirslienė – Respublikos prezidentės patarėja, E. Jovaiša – Seimo narys, K. Kaminskas – Seimo kanceliarijos Švietimo ir mokslo komiteto biuro vedėjas, G. Kazakevičius – švietimo ir mokslo viceministras, A. Aldakauskas – Švietimo ir mokslo ministerijos Švietimo kokybės ir regioninės politikos departamento direktorius, K. Merkelienė – Švietimo ir mokslo ministerijos Švietimo ekonomikos skyriaus vedėja, J. Šerpatauskienė – Švietimo ir mokslo ministerijos Teisės skyriaus patarėja, R. Juršaitė – Socialinės apsaugos ir darbo ministerijos Darbo teisės skyriaus patarėja, V. Dudienė – Socialinės apsaugos ir darbo ministerijos Darbo teisės skyriaus vyr. specialistė, A. Jurgelevičius – Lietuvos švietimo profesinės sąjungos pirmininkas. 
2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1.
	Seimo kanceliarijos Teisės departamentas
2018-05-23
	3
(4)
	(2)
	
	Įvertinę projekto atitiktį Konstitucijai, galiojantiems įstatymams, teisėkūros principams ir teisės technikos taisyklėms, teikiame šias pastabas:
1. Siekiant įstatyme vartojamų sąvokų nuoseklumo ir vienodumo bei atsižvelgiant į tai, kad keičiamas įstatymas nustato biudžetinių įstaigų darbuotojų darbo apmokėjimą, siūlytina projekto 3 straipsniu keičiamo įstatymo 4 straipsnio 2 dalyje prieš žodį ,,įstaigos“ įrašyti žodį ,,biudžetinės“. Analogiškai tikslintina įstatymo projekto 9 straipsnio 3 dalis, 5 priedo 2.2, 6.2, 10, 12.4 papunkčiai bei atitinkami kitos nuostatos.
	Pritarti.
	

	2.
	Seimo kanceliarijos Teisės departamentas
2018-05-23
	3
(4)
	(2)
	
	2. Projekto 3 straipsniu keičiamo įstatymo 4 straipsnio 2 dalyje vartojama formuluotė „ugdymo programų kontaktinių valandų skaičius“ nėra tiksli. Atkreiptinas dėmesys, kad kontaktinės valandos nustatomos mokytojui, o ne pačiai ugdymo programai, t.y. kontaktinės valandos yra laikas, per kurį mokytojas tiesiogiai dirba su mokiniais. Atsižvelgiant į tai, siūlome vartoti tikslesnę formuluotę – „pagal atitinkamas ugdymo programas dirbančių mokytojų kontaktinių valandų skaičius“.
	Pritarti.
	

	3.
	Seimo kanceliarijos Teisės departamentas
2018-05-23
	3
(4)
	(2)
	(2)
	3. Siekiant teisės akto glaustumo, įstatymo projekto 3 straipsniu keičiamo įstatymo 4 straipsnio 2 dalies 2 punkte siūlome išbraukti žodžius „kurį tvirtina Lietuvos Respublikos Vyriausybė“, nes tai jau nurodyta šios dalies 1 punkte.
	Pritarti.
	

	4.
	Seimo kanceliarijos Teisės departamentas
2018-05-23
	3
(4)
	(3)
	
	4. Atkreipiame dėmesį, kad jei teisės akto, institucijos, pareigų ir pan. pavadinimas, kuris prasideda žodžiais „Lietuvos Respublika“, minimas ne kartą, pirmą kartą parašius visą pavadinimą, toliau jis gali būti rašomas be žodžių „Lietuvos Respublika“ ir neįvedus trumpinio. Atsižvelgiant į tai bei siekiant teisės akto glaustumo, įstatymo projekto 3 straipsniu keičiamo įstatymo 4 straipsnio 3 dalyje brauktina švietimo ir mokslo ministro pareigų santrumpa. Atitinkamai ir kitose projekto nuostatose, kuriose nurodomos besikartojančios institucijų ar politikų pareigybės, brauktini žodžiai „Lietuvos Respublikos“.
	Pritarti.
	

	5.
	Seimo kanceliarijos Teisės departamentas
2018-05-23
	4
(7)
	(2)
	
	5. Atsižvelgiant į tai, kad įstatymo projekto 4 straipsniu keičiamo įstatymo 7 straipsnio 2 dalyje nustatyta išimtis mokyklos vadovui ir jo pavaduotojui ugdymui, svarstytina, ar neturėtų būti analogiškas pareigybės pavadinimas nurodomas įstatymo projekto 4 straipsniu keičiamo įstatymo 7 straipsnio 10 dalyje, t.y. po žodžių ,,mokyklos vadovo ar jo pavaduotojo” įrašyti žodžio ,,ugdymo”.
	Pritarti.
	

	6.
	Seimo kanceliarijos Teisės departamentas
2018-05-23
	5
(8)
	
	
	6. Atsižvelgiant į teisės technikos taisykles, projekto 5 straipsniu keičiamo įstatymo 8 straipsnio pavadinimas rašytinas paryškintomis raidėmis. 
	Pritarti.
	

	7.
	Seimo kanceliarijos Teisės departamentas
2018-05-23
	5
(8)
	(7)
	
	7. Įstatymo projekto 5 straipsniu keičiamo įstatymo 8 straipsnio 7 dalyje pateikiamas skliaustelių turinys, nurodantis pagalbos mokiniui specialistų pareigybes,  turėtų būti dėstomas šio straipsnio 1 dalyje, kai pirmą kartą minimi pagalbos mokiniui specialistai. Analogiškai tikslintinas keičiamo įstatymo 5 priedo pavadinimas. 
	Nepritarti.
	Įstatymo 8  straipsnio 7 dalyje įvardinti ne visi pagalbos mokiniui specialistai, bet tik tie, kurių reglamentuojama darbo krūvio sandara. Tuo tarpu pirmoje dalyje nurodyti kriterijai taikomi visiems pagalbos mokiniui specialistams. Įstatymo projekto 5 priedo pavadinime išvardintos asmenų grupės, kuriems šiame priede nustatomi pareiginių algų pastoviosios dalies koeficientai ir kuriems nustatoma darbo krūvio sandara.

	8.
	Seimo kanceliarijos Teisės departamentas
2018-05-23
	6
(14)
	(9)
	
	8. Įstatymo projekto 6 straipsniu keičiamo įstatymo 14 straipsnio 9 dalyje siūloma nustatyti, kad mokyklos vadovą kasmet praėjusių kalendorinių metų veiklą vertina savininko teises ir pareigas įgyvendinanti institucija kartu su mokyklos bendruomene ir mokyklos taryba. Pažymėtina, kada pagal Švietimo įstatymą, mokyklos bendruomene laikomi mokyklos mokytojai, mokiniai, jų tėvai (globėjai, rūpintojai) ir kiti asmenys, vienijami mokymo santykių ir bendrų švietimo tikslų. Atsižvelgiant į tai svarstytina, kokiu būdu turės būti užtikrinamas tinkamas šios įstatymo nuostatos taikymas bei objektyvus mokyklos vadovo vertinimas, vykdomas netgi formaliai neapibrėžto mokyklos bendruomenei priklausančių asmenų rato. Analogiško turinio pastaba taikytina ir kitai šios dalies nuostatai, kurioje numatyta, kad švietimo pagalbos įstaigos vadovo kasmetinę veiklą įvertina ir šios įstaigos bendruomenė.
	Pritarti.
	

	9.
	Seimo kanceliarijos Teisės departamentas
2018-05-23
	8
(5P)
	
	
	9. Įstatymo projekto 8 straipsniu keičiamo įstatymo 5 priedo 2.1 papunktyje nurodoma, kad mokytojų pareiginės algos koeficientai dėl veiklos sudėtingumo didinami 3-15 procentais, tačiau nenurodyti principai ar kriterijai, apsprendžiantys kaip nurodytame intervale (nuo 3 iki 15) būtų nustatoma konkretus pareiginės algos pastoviosios dalies procentinis didinimas. Objektyvaus ir racionalaus valstybės ar savivaldybių biudžetų lėšų naudojimo, o taip pat tinkamo ir vienodo įstatymo nuostatų taikymo užtikrinimo požiūriu, svarstytina, ar konkretūs pastoviosios dalies koeficientų didinimo kriterijai turėtų būti biudžetinės įstaigos vadovo nustatytoje darbo apmokėjimo sistemoje. Mūsų nuomone, objektyvesnį ir tinkamesnį įstatymo nuostatų taikymą užtikrintų reguliavimas, nustatantis subjektą (pvz., biudžetinės įstaigos savininko teises ir pareigas įgyvendinanti institucija ar kt.), įgaliotą patvirtinti konkrečius jų reguliavimo sričiai priskirtose biudžetinėse įstaigose taikomus pastoviosios dalies koeficientų didinimo dėl veiklos sudėtingumo dydžius, kuriais privalėtų vadovautis biudžetinės įstaigos vadovas. Analogiško turinio pastaba taikytina ir kitoms keičiamo įstatymo 5 priedo nuostatoms, kuriose numatomi tik biudžetinių įstaigų darbuotojų užmokesčio pastoviosios dalies koeficientų procentinio didinimo dėl veiklos sudėtingumo ribiniai dydžiai.
	Pritarti.
	

	10.
	Seimo kanceliarijos Teisės departamentas
2018-05-23
	8
(5P)
	
	
	10. Įstatymo projekto 8 straipsniu keičiamo įstatymo 5 priedo 2.1.1 bei 32.1.1 papunkčiuose brauktinas žodis „bendrosiose“, o 47.1.1 papunktyje - žodis „bendrųjų“, nes Švietimo įstatyme yra vartojama „bendrojo ugdymo mokyklos“, o ne „bendrosios bendrojo ugdymo mokyklos“ sąvoka.
	Pritarti.
	

	11.
	Seimo kanceliarijos Teisės departamentas
2018-05-23
	8
(5P)
	
	
	11. Svarstytina, ar įstatymo projekto 8 straipsniu keičiamo įstatymo 5 priedo 2.1.1 papunktyje vietoj formuluotės „1-3 mokiniai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių“ nereikėtų įrašyti aiškesnę formuluotę „bent vienas mokinys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių“, nes pagal dabartinę formuluotę, ši nuostata nebūtų taikoma, pvz., tuo atveju, kai klasėje mokytųsi 4 tokie mokiniai. Analogiško turinio pastaba taikytina ir šio priedo 12.1.1, 18.1.1 ir kitiems papunkčiams, kuriuose vartojama minėta formuluotė.
	Pritarti.
	

	12.
	Seimo kanceliarijos Teisės departamentas
2018-05-23
	8
(5P)
	
	
	12. Įstatymo projekto 8 straipsniu keičiamo įstatymo 5 priedo 2.1.5, 12.2.4, 12.3.5 ir kituose papunkčiuose vartojama sąvoka ,,socialinės globos namai“. Pažymėtina, kad Lietuvos Respublikos socialinių paslaugų įstatymo 2 straipsnio 7 dalyje yra apibrėžta ,,socialinės globos įstaigos“ sąvoka, todėl atsižvelgiant į tai, siūlytina vartoti  įstatyme apibrėžtą sąvoką.
	Pritarti.
	

	13.
	Seimo kanceliarijos Teisės departamentas
2018-05-23
	8
(5P)
	
	
	13. Įstatymo projekto 8 straipsniu keičiamo įstatymo 5 priedo 3 punkte pateikiama nuoroda į šio priedo 2 punkte numatytus kriterijus (suponuojant nuorodą į abu, t.y. 2.1 ir 2.2, šio punkto papunkčius), tačiau atkreipiame dėmesį, kad tik 2.1 papunktyje yra numatyti pastoviosios dalies didinimo kriterijai, kai tuo tarpu 2.2 papunktyje jokie kriterijai nenurodomi. Atsižvelgiant į tai, priedo 3 punkto formuluotė tikslintina. Analogiško turinio pastaba taikytina ir šio priedo 13, 19 ir kiti punktams.
	Pritarti.
	

	14.
	Seimo kanceliarijos Teisės departamentas
2018-05-23
	8
(5P)
	
	
	14. Siekiant teisinio aiškumo, įstatymo projekto 8 straipsniu keičiamo įstatymo 5 priedo 10 punkte siūlome nurodyti, kad mokytojams darbo krūvio sandarą nustato mokyklos vadovas.
	Pritarti.
	

	15.
	Seimo kanceliarijos Teisės departamentas
2018-05-23
	8
(5P)
	
	
	15. Siekiant teisinio aiškumo, įstatymo projekto 8 straipsniu keičiamo įstatymo 5 priedo 25 arba 26 punktą reikėtų patikslinti, nustatant, kuris iš jų būtų taikomas pagalbos mokiniams specialistams, dirbantiems su priešmokyklinio amžiaus vaikais, t.y. vaikais, ugdomiems pagal priešmokyklinio ugdymo programą.
	Pritarti.
	

	16.
	Seimo kanceliarijos Teisės departamentas
2018-05-23
	8
(5P)
	
	
	16. Atkreiptinas dėmesys, kad įstatymo projekto 8 straipsniu keičiamo įstatymo 5 priedas turi du 43.2.1 papunkčius, todėl šio punkto papunkčių numeracija tikslintina. Tačiau pastebėtina, kad šie du vienodą numerį turintys papunkčiai galėtų būtų sujungti į vieną, nes iš esmės nustato tą patį koeficiento didinimo pagrindą, t.y. atvejį, kada mokyklų vadovai ir jų pavaduotojai ugdymui dirba mokykloje, kurios pačios arba kurių padaliniai skirt mokiniams, dėl įgimtų ar įgytų sutrikimų turintiems didelių ir labai didelių specialiųjų ugdymosi poreikių.
	Pritarti.
	

	17.
	Seimo kanceliarijos Teisės departamentas
2018-05-23
	8
(5P)
	
	
	17. Įstatymo projekto 8 straipsniu keičiamo įstatymo 5 priedo 44 punkte vietoj žodžių ,,mokyklos pavaduotojo ugdymui“ įrašyti žodžius ,,jo pavaduotojui ugdymui“.
	Pritarti.
	

	18.
	Seimo kanceliarijos Teisės departamentas
2018-05-23
	8
(5P)
	
	
	18. Įstatymo projekto 8 straipsniu keičiamo įstatymo 5 priedo 45 punkte po žodžių ,,vaikų socializacijos centrų vadovų ir vadovų pavaduotojų“ įrašytinas žodis ,,ugdymui“.
	Pritarti.
	


3. Piliečių, asociacij9ų, politinių partijų, lobistų ir kitų suinteresuotų asmenų pasiūlymai: negauta.
4. Valstybės ir savivaldybių institucijų ir įstaigų pasiūlymai: negauta.
5. Subjektų, turinčių įstatymų leidybos iniciatyvos teisę, pasiūlymai:
	Eil.
Nr.
	Pasiūlymo teikėjas, data
	Siūloma keisti
	
Pasiūlymo turinys

	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	

	1.
	Seimo nariai 
Mantas Adomėnas
Edmundas Pupinis
Gintaras Steponavičius
Arūnas Gelūnas ir kt.
2018-05-29

	9
	
	
	Argumentai:
Mokytojų etatinio apmokėjimą įtvirtinantys įstatymų pakeitimai teikiami deramai nepasiruošus jo įgyvendinimui: projektas pateiktas Seimo svarstymui mokslo metams jau faktiškai pasibaigus. Mokyklos, vadovai, mokytojai jau šiuo metu turi derinti naujų mokslo metų krūvius, tvirtinti etatus, paskirstyti finansavimą, parengti naujas darbo sutartis, tuo tarpu kiti su etatiniu apmokėjimu glaudžiai susiję  teisės aktų pakeitimai nėra svarstomi. Iki šiol nėra parengti ir paskelbti mokyklų tinklo ir mokyklų finansavimo tvarkos pakeitimų projektai.  
 
Etatinio darbo apmokėjimo modelio rengimas neįtraukė visų suinteresuotų šalių, todėl kyla daug neaiškumų ir klausimų, mokyklų vadovų, profesinių mokyklų, formalųjį švietimą papildančio ugdymo įstaigų siūlymai nėra aptarti. 
 
Skubotai teikiami įstatymų projektai kelia nerimą, neapibrėžtumą ir sumaištį mokyklose, taip diskredituojama pati etatinio darbo apmokėjimo modelio idėja. Siūlomas etatinio darbo apmokėjimo modelis nėra praktikoje išbandytas, todėl skubotas jo įgyvendinimas, labai tikėtina, sukels nenumatytų pasekmių, kurios sutrikdys mokymosi procesą ir mokyklų darbą. Todėl siūlome įstatymo įsigaliojimą atidėti nuo 2019 m. rugsėjo 1 d.
 
Pasiūlymas: 
Pakeisti projekto 9 straipsnį ir jį išdėstyti taip:
„9 straipsnis.  Įstatymo įsigaliojimas ir įgyvendinimas
[bookmark: part_77d5f55f53304215934ac68904d20efd]1. Šis įstatymas, išskyrus šio įstatymo 3 straipsnio 1 dalį, 7 straipsnį ir šio straipsnio 4 dalį, įsigalioja 2018 2019 m. rugsėjo 1 d. 
[bookmark: part_b9b9a1fc91b04186ab5739c83d8dc375]2. Šio įstatymo 3 straipsnio 1 dalis įsigalioja 2019 m. rugsėjo 1 d. 
[bookmark: part_7466d0cc539c4990a79aa4ea3f3d4362]3. Nuo 2018 m. rugsėjo 1 d. iki 2019 m. rugpjūčio 31 d. galioja tokia šio įstatymo 3 straipsnio 1 dalies redakcija:
[bookmark: part_c91b60bb421b4db7b83bde646f99f3ef][bookmark: part_f50c060b1e2344e2a0c3a42692b39c26]„1. Papildyti 4 straipsnį nauja 2 dalimi:
„2. Mokytojų, dirbančių pagal bendrojo ugdymo, profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas, pareigybių skaičius įstaigos darbuotojų pareigybių sąraše nustatomas, atsižvelgiant į:
[bookmark: part_2e2818604c0d48fcbd45e35caa8152a2]1) įstaigos atitinkamų ugdymo programų kontaktinių valandų skaičių per mokslo metus, nustatytą atsižvelgiant į: kai mokiniai ugdomi pagal bendrojo ugdymo programas – sąlyginių klasių (grupių) skaičių ir dydį, nustatytus pagal mokymo lėšų apskaičiavimo, paskirstymo ir panaudojimo tvarkos aprašą, kurį tvirtina Lietuvos Respublikos Vyriausybė, taip pat įstaigos savininko teises ir pareigas įgyvendinančios institucijos papildomai finansuojamą klasių (grupių) skaičių; kai mokiniai ugdomi pagal profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas – klasių (grupių) skaičių ir dydį, kuriuos nustato įstaigos savininko teises ir pareigas įgyvendinanti  institucija;
[bookmark: part_49e6d199ee5c40898b2a424bcbd27d20]2) vidutinį kontaktinių valandų, tenkančių per mokslo metus vienai pareigybei, skaičių, kuris nustatomas: kai mokiniai ugdomi pagal bendrojo ugdymo programas – pagal mokymo lėšų apskaičiavimo, paskirstymo ir panaudojimo tvarkos apraše, kurį tvirtina Lietuvos Respublikos Vyriausybė, nustatytas vidutinių kontaktinių valandų, tenkančių per mokslo metus vienai pareigybei, normas pagal sąlyginį klasės (grupės) dydį; kai mokiniai ugdomi pagal profesinio mokymo ir neformaliojo (išskyrus ikimokyklinio ir priešmokyklinio ugdymo programas) švietimo programas – pagal šio įstatymo 5 priedo 9 punkte nustatyto mokytojo, turinčio kvalifikacinę kategoriją, mažiausio ir didžiausio galimo kontaktinių valandų skaičiaus per mokslo metus aritmetinį vidurkį;
[bookmark: part_cd64412ca848414da5c31fc6dfde3f4a]3) iš valstybės ir savivaldybių biudžetų finansuojamų valandų (kontaktinių ir nekontaktinių), vidutiniškai tenkančių per mokslo metus vienai pareigybei, skaičių, kuris yra – 1386.“
[bookmark: part_f51f6f0a252547389093298d4d6f9c9c]4. Lietuvos Respublikos Vyriausybė ir Lietuvos Respublikos švietimo ir mokslo ministras iki 2018 2019  m. rugpjūčio 31 d. priima šio įstatymo įgyvendinamuosius teisės aktus. 
[bookmark: part_0858eb430e084faf9f8a729e9770fd49]5. Šio įstatymo 6 straipsniu keičiamo Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 14 straipsnio nuostatos taikomos, atliekant švietimo įstaigų vadovų, jų pavaduotojų ugdymui, ugdymą organizuojančių skyrių vedėjų 2018 2019  metų ir vėlesnių metų veiklos vertinimą. Švietimo įstaigų vadovų, jų pavaduotojų ugdymui, ugdymą organizuojančių skyrių vedėjų praėjusių metų veikla pirmą kartą įvertinama iki 2019 2020 m. kovo 1 d.
[bookmark: part_0dd49244815848a3be6bef91221c3c94]6. Švietimo įstaigų vadovams, jų pavaduotojams ugdymui, ugdymą organizuojančių skyrių vedėjams, kurių darbo užmokestis, įsigaliojus šiam įstatymui, yra mažesnis, palyginti su iki šio įstatymo įsigaliojimo buvusiu nustatytu darbo užmokesčiu, ne ilgiau kaip iki 2019 2020 m. kovo 1 d. mokamas iki 2018 2019 m. rugpjūčio 31 d. jiems nustatytas darbo užmokestis.
[bookmark: part_dc99772fe60b40d68ad00e98ddc53723]7. Jeigu iki šio įstatymo įsigaliojimo mokyklos vadovo, jo pavaduotojo ugdymui, ugdymą organizuojančio skyriaus vedėjo, mokytojo ir pagalbos mokiniui specialisto pareiginės algos  pastoviosios dalies koeficientas buvo didesnis už šio įstatymo 8 straipsniu keičiamame Lietuvos Respublikos valstybės ir savivaldybių įstaigų darbuotojų darbo apmokėjimo įstatymo5 priede nurodytą  atitinkamai pareigybei nustatyto pareiginės algos pastoviosios dalies  koeficientų intervalo ribose esančią didžiausią pareiginės algos pastoviosios dalies koeficientą (įskaitant ir pareiginės algos pastoviosios dalies koeficiento didinimą dėl veiklos sudėtingumo) mokyklos vadovui, jo pavaduotojo ugdymui, ugdymą organizuojančiam skyriaus vedėjui, mokytojui ir pagalbos mokiniui specialistui taikomas iki šio Įstatymo įsigaliojimo nustatytas pareiginės algos pastoviosios dalies koeficientas tol, kol asmuo eina tas pačias pareigas arba įstatymų nustatyta tvarka pareiginės algos pastoviosios dalies koeficientas bus sumažintas.“
	Nepritarti.
	Įstatymo projektas parengtas įgyvendinant Septynioliktosios Lietuvos Respublikos Vyriausybės programos, kuriai pritarta Lietuvos Respublikos Seimo 2016 m. gruodžio 13 d. nutarimu Nr. XIII-82 „Dėl Lietuvos Respublikos Vyriausybės programos“, 128.5 papunktį, kuriame numatoma parengti ir įdiegti mokytojų etatinio apmokėjimo tvarką. Be to, Lietuvos Respublikos Vyriausybės  programos įgyvendinimo plane, patvirtintame Lietuvos Respublikos Vyriausybės 2017 m. kovo 13 d. nutarimu Nr. 167, etatinio mokytojų darbo apmokėjimo tvarkos parengimas ir įgyvendinimas, siekiant sukurti patrauklias jų karjeros sąlygas, numatytas 2018 metų trečiame ketvirtyje, tai yra nuo 2018 m. rugsėjo 1 d.
Etatinio apmokėjimo tvarkos įvedimo terminai taip pat aptarti ir įtvirtinti kolektyvinėje šakos sutartyje su profesinėmis sąjungomis.
Siekiant padėti sėkmingai pereiti prie mokytojų etatinio apmokėjimo sistemos, Lietuvoje yra organizuojami vieši pristatymai gyvuose renginiuose bei nuotoliniu būdu (transliacijos socialiniuose tinkluose, svarbiausia informacija pateikta internetiniame puslapyje), viešosiose konsultacijose. Viešų pristatymų iki šiol jau įvyko daugiau nei 10. Iš viso numatyta daugiau nei 25 viešųjų konsultacijų, o taip pat mokymų skirtingose apskrityse, įtraukiant visų savivaldybių mokyklų atstovus. Pradeda veikti etatinio konsultavimo “karštoji linija” – nemokamas telefono numeris, kuriuo bus galima gauti visą reikalingą informaciją apie etatinį mokytojų darbo apmokėjimą.
Papildomai, siekiant palengvinti etatinio mokytojų apmokėjimo įvedimą, jau dabar yra rengiamos rekomendacijos mokyklų vadovams, taip pat kompiuterinė skaičuoklė, kuri padės modeliuoti etatų paskirstymą kiekvienoje institucijoje. 


	2.
	Seimo narys Algimantas Dumbrava
2018-05-31
	9
 
 
 
 
 
	4
	 
	Argumentai: Lietuvos Respublikos Vyriausybė ir Lietuvos Respublikos švietimo ir mokslo ministras privalo paruošti šio įstatymo įgyvendinamuosius teisės aktus vienu mėnesiu anksčiau, kad mokyklos administracijos spėtų pasiruošti permainoms.
Pasiūlymas: pakeisti įstatymo projekto 9 straipsnio 4 dalį ir ją išdėstyti taip:
„4. Lietuvos Respublikos Vyriausybė ir Lietuvos Respublikos švietimo ir mokslo ministras iki 2018 m. rugpjūčio 31 liepos 31 d. priima 
	Nepritarti.
	Pagal teisėkūros taisykles įstatymo įgyvendinamieji teisės aktai priimami iki įstatymo įsigaliojimo. Tačiau atsižvelgiant  į įstatymą įgyvendinamųjų teisės aktų svarbą keičiantis mokytojų darbo apmokėjimo tvarkai, Švietimo ir mokslo ministerija juos priims nedelsiant, įstatymų leidėjui priėmus įstatymo projektą. 


	3.
	Seimo nariai Aušra Papirtienė, Kęstutis Smirnovas
2018-05-30
	3
(4)
	3
(3)
	 
	Argumentai: Lietuvos Respublikos švietimo ir mokslo ministerija sistemiškai siekia išbraukti trenerius iš pedagoginių darbuotojų sąrašo ir prilyginti juos paprastiems biudžetinių įstaigų darbuotojams, sumažinti šiuo metu treneriams taikomas socialines garantijas (pailgintas atostogas, sutrumpintą darbo laiką). Visiškai neatsižvelgiama į trenerio darbo specifiką, tokiam darbui atlikti keliamus išsilavinimo reikalavimus. Šiuo metu treneriu gali dirbti tik specialų išsilavinimą turintis asmuo, tuo tarpu, išėmus trenerius iš pedagoginių darbuotojų sąrašo, treneriu galės dirbti bet kas, kas turės bent kiek žinių apie kuruojamą sporto šaką. Tokiu atveju, iškyla pavojus, kad treneriu dirbs reikiamų žinių apie sveikatą neturintis asmuo ir taip gali būti sužalojami jo treniruojami vaikai. Kyla pagrįstas klausimas ir dėl atsakomybės, jei treneriui nebebus keliami išsilavinimo reikalavimai, tikėtina, kad nebus ir atsakomybės dėl treniruojamiems vaikams sukeltų sveikatos sutrikdymų. Labai svarbus aspektas – socialinių partnerių nuomonė dėl šio pakeitimo. Vadovaujantis Lietuvos švietimo ir mokslo šakos kolektyvinės sutarties 17 punktu, visi įstatymų pakeitimai, kurie susiję su pedagoginių darbuotojų darbo apmokėjimu, turi būti derinami su švietimo šakos profesinėmis sąjungomis. Atsižvelgiant į tai, kad mažinant trenerių socialines garantijas, mažėja ir jų darbo užmokestis, šis pakeitimas turėjo būti suderintas su profesinėmis sąjungomis, tačiau tai nebuvo padaryta.
 
Pasiūlymas: Pataisyti Projekto 3 straipsnio 3 dalį ir ją išdėstyti taip:
 
„3. Biudžetinės įstaigos vadovas tvirtina biudžetinės įstaigos darbuotojų pareigybių aprašymus, o biudžetinės įstaigos vadovo pareigybės aprašymą tvirtina į pareigas priimanti savininko teises ir pareigas įgyvendinanti institucija ar jos įgaliotas asmuo. Lietuvos Respublikos Vyriausybė ar jos įgaliota institucija patvirtina Valstybės ir savivaldybių įstaigų darbuotojų, išskyrus mokytojų (išskyrus trenerius), pareigybių aprašymo metodiką. Mokytojų (išskyrus trenerius) pareigybių aprašymo metodiką tvirtina Lietuvos Respublikos švietimo ir mokslo ministras (toliau – švietimo ir mokslo ministras).“
	Nepritarti.
	Treneriai, dėl jų veiklos specifiškumo, išskirti iš mokytojų grupės nuo Lietuvos Respublikos valstybės ir savivaldybių įstaigų darbuotojų darbo apmokėjimo įstatymo minėto įstatymo įsigaliojimo dienos, tai yra 2017 m. vasario 1 d.  Trenerių pareiginė alga nuo minėtos datos  nustatoma pagal įstatymo 3 priedą. Taip pat pagal 7 straipsnio 7 dalį, atsižvelgiant į trenerių darbo specifiką, numatytas koeficiento didinimas atsižvelgiant į trenerio kvalifikacinę kategoriją. Taigi, įstatymo projektu trenerių  darbo apmokėjimo sąlygos nekeičiamos.  Pažymėtina ir tai, kad  Įstatymo projektu nekeičiamas  nei trenerių statusas (lieka pedagoginėmis pareigybėmis), nei  atostogų trukmė ar stažo skaičiavimo tvarka. Šie aspektai nėra Įstatymo projekto reguliavimo dalykas, Atsižvelgiant į trenerių darbo specifiką, netikslinga numatyti išimtį iš Lietuvos Respublikos Vyriausybės ar jos įgaliotos institucijos tvirtinamos Valstybės ir savivaldybių įstaigų darbuotojų pareigybių aprašymo metodikos

	4.
	Seimo nariai Aušra Papirtienė, Kęstutis Smirnovas
2018-05-30
	4
(7)
	3
(4)
	 
	Argumentai: pateikiami prie pasiūlymo Įstatymo projekto 3 str. 3 d. pakeitimui.
Pasiūlymas: Pataisyti Projekto 4 straipsnio 3 dalį ir ją išdėstyti taip:
„4. Biudžetinių įstaigų darbuotojų, išskyrus biudžetinių įstaigų vadovus, jų pavaduotojus, struktūrinių padalinių vadovus ir jų pavaduotojus, mokytojus (išskyrus trenerius), pagalbos mokiniui specialistus bei darbininkus, pareiginės algos pastovioji dalis nustatoma pagal šio įstatymo 3 ir 4 priedus, atsižvelgiant į pareigybės lygį ir profesinio darbo patirtį, kuri apskaičiuojama sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos ar specialybės darbas arba vykdytos analogiškos pareigybės aprašyme nustatytoms funkcijos.“
 
	Nepritarti.
	Analogiški argumentai, kaip pateikti prie pasiūlymo Nr. 3.

	5.
	Seimo nariai Aušra Papirtienė, Kęstutis Smirnovas
2018-05-30
	6
(14)
	5
(9)
	 
	Argumentai: atsižvelgiant į tai, kad Įstatymo 14 str. 9 d.  bendroji nuostata numato vadovo vertinimą kartu su įstaigos darbuotojų atstovavimą įgyvendinančiais asmenimis, siūloma laikytis nuoseklumo ir atitinkamai papildyti siūlomas nuostatas dėl švietimo įstaigos ir švietimo pagalbos įstaigos vadovo vertinimo, numatant, kad ir jų vertinime dalyvauja įstaigos darbuotojų atstovavimą įgyvendinantys asmenys.
Argumentai dėl 4 punkto pakeitimo pateikiami prie pasiūlymo Įstatymo projekto 4 str. 6 d. pakeitimui.
 
Pasiūlymas: Pataisyti Projekto 6 straipsnio 5 dalį ir ją išdėstyti taip:
„9. Savininko teises ir pareigas įgyvendinanti institucija, kartu su biudžetinės įstaigos darbuotojų atstovavimą įgyvendinančiais asmenimis, o mokyklos vadovo – su mokyklos bendruomene, ir mokyklos taryba ir įstaigos darbuotojų atstovavimą įgyvendinančiais asmenimis, švietimo pagalbos įstaigos vadovo – su švietimo pagalbos įstaigos bendruomene, ir švietimo pagalbos įstaigos savivaldos institucija, jei ji yra, ir įstaigos darbuotojų atstovavimą įgyvendinančiais asmenimis, įvertinusi biudžetinės įstaigos vadovo praėjusių kalendorinių metų veiklą: 
1) labai gerai, – biudžetinės įstaigos vadovui vieniems metams nustato pareiginės algos kintamosios dalies dydį, ne mažesnį kaip 10 procentų pareiginės algos pastoviosios dalies, ir gali skirti premiją;
2) gerai, – biudžetinės įstaigos vadovui vieniems metams nustato pareiginės algos kintamosios dalies dydį; 
3) patenkinamai, – biudžetinės įstaigos vadovui vienus metus nenustato pareiginės algos kintamosios dalies dydžio; 
4) nepatenkinamai, – biudžetinės įstaigos vadovui, išskyrus mokyklos vadovą, vieniems metams nustato mažesnį pareiginės algos pastoviosios dalies koeficientą, tačiau ne mažesnį, negu šio įstatymo 1 priede tai pareigybei pagal vadovaujamo darbo patirtį numatytas minimalus koeficientas. Mokyklos vadovui vieniems metams nustato mažesnį pareiginės algos pastoviosios dalies koeficientą, tačiau ne mažesnį, negu šio įstatymo 5 priede tai pareigybei pagal mokykloje ugdomų mokinių skaičių ir pedagoginį darbo stažą numatytas minimalus pareiginės algos pastoviosios dalies koeficientas.“
	Nepritarti.
	Švietimo įstatyme jau dabar nustatyta prievolė (įsigaliojo 2018-01-01)  taryboms ir bendruomenėms kasmet vertinti švietimo įstaigų vadovus. Mokyklų taryboje atstovaujamos visos mokyklos bendruomenės grupės – tarp jų ir darbuotojų atstovai, o švietimo pagalbos įstaigos (daugiau nei 80 proc. visų) yra nedidelės įstaigos, turinčios iki 15 darbuotojų, todėl papildomo vertinimo subjekto nustatymas netikslingas ir pailgintų vertinimo procesą.


	6.
	Seimo nariai Aušra Papirtienė, Kęstutis Smirnovas
2018-05-30
	5P
	1
	
	Argumentai: Įstatymo projekto 5 priedo pareiginės algos pastoviosios dalies koeficientų lentelėse pasitaiko koeficientų „persidengimo“ tarp skirtingą darbo stažą turinčių mokytojų. Vadovaujantis siūlomų koeficientų ribomis, didesnį darbo stažą įgijęs mokytojas gali gauti mažesnį darbo užmokestį Siūloma panaikinti koeficientų „persidengimus“. Atsižvelgiant į bendrą logiką, didesnę patirtį turintis darbuotojas, turi teisę gauti didesnį atlyginimą, o ne jausti grėsmę, kad jo darbo užmokestis gali būti teisėtai sumažintas.
. Šiame skyriuje nurodytų darbuotojų pareiginės algos pastoviosios dalies koeficientai:
	Kvalifikacinė 
kategorija 
	Pastoviosios dalies koeficientai (pareiginės algos baziniais dydžiais)

	
	Pedagoginio darbo stažas (metais)

	
	iki 2
	Nuo daugiau kaip 2 iki 5 
	Nuo daugiau kaip 5 iki 10
	Nuo daugiau kaip 10 iki 15
	Nuo daugiau kaip 15 iki 20
	Nuo daugiau kaip 20 iki 25
	Daugiau kaip 25

	Nesuteiktos kvalifikacinės kategorijos

	Mokytojas
	6,36-6,42
	6,38-6,44
	6,42-6,5
	6,52-6,62
	6,54-6,82
	6,56-6,85
	6,58-6,89

	Suteiktos kvalifikacinės kategorijos

	Mokytojas
	6,62-6,9
	6,65-6, 91-
	6,69-6,92
	6,82-6,95
	6,9-6,97
	6,93-7,0
	6,97-7,05

	Vyresnysis mokytojas
	 
	6,98-7,06
	6,99-7,08
	7,0-7,12
	7,26-7,4
	7,3-7,44
	7,33-7,47

	Mokytojas metodininkas
	 
	
	7,4-7,54 
	7,54-7,68
	7,78-7,92
	7,82-7,96
	7,86-8,0

	Mokytojas ekspertas
	 
	
	8,4-8,58
	8,56-8,72
	8,80-8,94
	8,84-8,98
	8,89-9,02



	Nepritarti.
	Koeficientų ,,šakučių“ panaikinimui reikalingos papildomos lėšos, kurios nėra numatytos valstybės biudžete

	7.
	Seimo nariai Aušra Papirtienė, Kęstutis Smirnovas
2018-05-30
	5P
	5
	
	Argumentai: Siūloma koreguoti priedo 5 punktą ir numatyti, kad 15 procentų kontaktinių valandų etate turi būti skirtos pamokoms, skirtoms mokinio ugdymo poreikiams tenkinti, pamokoms mokymosi pagalbai teikti, neformaliojo vaikų švietimo valandoms, vadovavimui mokinių brandos darbams, kadangi kiekvienas mokytojas turi pareigą individualizuoti ugdomąją veiklą, didesnį dėmesį skirti skirtingiems mokinių poreikiams ir tos 15 procentų kontaktinių valandų leis realiai jam tai padaryti. 

Pasiūlymas: Pataisyti Projekto 5 priedo 5 punktą ir jį išdėstyti taip:
5. Kontaktinės valandos skiriamos bendrojo ugdymo srities (dalyko), profesinio mokymo, formalųjį švietimą papildančio ugdymo programoms įgyvendinti pagal ugdymo (mokymo) planuose numatytas valandas, neformaliojo (išskyrus ikimokyklinio, priešmokyklinio ir  formalųjį švietimą papildančio ugdymo programas)  švietimo programoms – pagal programoje numatytas valandas. Ne mažiau kaip 15 procentų kontaktinių valandų etate turi būti skirtos pamokoms, skirtoms mokinio ugdymo poreikiams tenkinti, pamokoms mokymosi pagalbai teikti, neformaliojo vaikų švietimo valandoms, vadovavimui mokinių brandos darbams.
	Nepritarti.
	Įstatymo projekto 5 priedo 8 punkte, kuriame numatyta, kad mokytojui, dirbančiam pagal bendrojo ugdymo programas, per savaitę skiriama ne daugiau kaip 24 kontaktinės valandos  privalomiems dalykams pagal bendruosius ugdymo planus, kuriuos tvirtina švietimo ir mokslo ministras, mokyti. Ši norma leis įstaigų vadovams, esant poreikiui, etate numatyti 15 procentų kontaktinių valandų, skirtų mokinio ugdymo poreikiams tenkinti: (pamokoms mokymosi pagalbai teikti, neformaliojo vaikų švietimo valandoms ir kt.) Visų mokytojų etate numatyti nemažiau kaip 15 procentų  minėtų kontaktinių valandų etate nėra tikslinga, nes tai nėra kiekvieno mokytojo funkcija. 

	8.
	Seimo nariai Aušra Papirtienė, Kęstutis Smirnovas
2018-05-30
	5P
	11
	
	Argumentai: pateikiami prie pasiūlymo Įstatymo projekto 5 priedo 1 punkto pakeitimui.

11. Šiame skyriuje nurodytų darbuotojų pareiginės algos pastoviosios dalies koeficientai:
	Kvalifikacinė 
kategorija
	Pastoviosios dalies koeficientai (pareiginės algos baziniais dydžiais)

	
	Pedagoginio darbo stažas (metais)

	
	Iki 3 
	Nuo daugiau kaip 3 iki 10
	Nuo daugiau kaip 10 iki15 
	Daugiau kaip 15

	Nesuteiktos kvalifikacinės kategorijos

	Mokytojas
	4,06–4,22
	4,32–4,48
	4,37–4,55
	4,47–4,66

	 
	Pedagoginio darbo stažas (metais)

	 
	Iki 10
	Nuo  daugiau kaip 10 iki15
	Daugiau kaip 15

	Suteiktos kvalifikacinės kategorijos

	Mokytojas
	4,34–4,51
	4,42–4,6
	4,5–4,68

	Vyresnysis mokytojas
	4,74–4,94
	4,81–5,01
	5,0–5,2

	Mokytojas metodininkas 
	5,17–5,39
	5,32–5,54
	5,46–5,66

	Mokytojas ekspertas
	5,9–6,13
	5,96–6,19
	6,12–6,36



	Nepritarti.
	Koeficientų ,,šakučių“ panaikinimui reikalingos papildomos lėšos, kurios nėra numatytos valstybės biudžete

	9.
	Seimo nariai Aušra Papirtienė, Kęstutis Smirnovas
2018-05-30

	Argumentai: pateikiami prie pasiūlymo Įstatymo projekto 5 priedo 1 punkto pakeitimui.

17. Šiame skyriuje nurodytų darbuotojų pareiginės algos pastoviosios dalies koeficientai

	Kvalifikacinė kategorija 
	Pastoviosios dalies koeficientai (pareiginės algos baziniais dydžiais)

	
	Pedagoginio darbo stažas (metais)

	
	Iki 3 
	Nuo daugiau kaip 3 iki10
	Nuo daugiau kaip 10 iki 15 
	Daugiau kaip 15 

	Nesuteiktos kvalifikacinės kategorijos

	Mokytojas
	4,26-5,06
	4,54-5,38
	4,59- 5,46
	4,69-5,59

	 
	Pedagoginio darbo stažas (metais)

	 
	Iki 10
	Nuo daugiau kaip 10 iki 15
	Daugiau kaip 15

	Suteiktos kvalifikacinės kategorijos

	Mokytojas
	4,56-5,41 
	4,64-5,52 
	4,73-5,62 

	Vyresnysis mokytojas
	4,98-5,93
	5,05-6,01 
	5,25- 6,24

	Mokytojas metodininkas
	5,43-6,47
	5,59-6,65
	5,73-6,79 

	Mokytojas ekspertas
	6,19-7,36
	6,26-7,43
	6,43-7,63



	Nepritarti.
	Koeficientų ,,šakučių“ panaikinimui reikalingos papildomos lėšos, kurios nėra numatytos valstybės biudžete

	10.
	Seimo nariai Aušra Papirtienė, Kęstutis Smirnovas
2018-05-30
	5P
	22
	
	Argumentai: pateikiami prie pasiūlymo Įstatymo projekto 5 priedo 1 punkto pakeitimui.

22. Šiame skyriuje nurodytų darbuotojų pareiginės algos pastoviosios dalies koeficientai:

	Pareigybė
	Pastoviosios dalies koeficientai 
(pareiginės algos baziniais dydžiais)

	
	Pedagoginio darbo stažas (metais)

	
	Iki 3 
	Nuo daugiau kaip 3 iki 10
	Nuo daugiau kaip 10 iki 15 
	 Daugiau kaip 15 

	Nesuteiktos kvalifikacinės kategorijos

	Specialusis pedagogas, logopedas, surdopedagogas, tiflopedagogas
	3,76–4,2
	3,99–4,46
	4,02–4,5
	4,13–4,62

	 
 
	Pedagoginio darbo stažas (metais)

	
	Iki 10
	Nuo daugiau kaip 10 iki15
	Daugiau kaip 15

	Suteiktos kvalifikacinės kategorijos

	Specialusis pedagogas, logopedas, surdopedagogas, tiflopedagogas
	4,0–4,47
	4,12–4,59
	4,17–4,65

	Vyresnysis specialusis pedagogas, vyresnysis logopedas, vyresnysis surdopedagogas, vyresnysis tiflopedagogas
	4,61–5,16
	4,68–5,23
	4,86–5,45

	Specialusis pedagogas metodininkas, logopedas metodininkas, surdopedagogas metodininkas, tiflopedagogas metodininkas
	5,01–5,6
	5,18–5,77
	5,3–5,92

	Specialusis pedagogas ekspertas, logopedas ekspertas, surdopedagogas ekspertas, tiflopedagogas ekspertas
	5,73–6,38
	5,79–6,46
	5,94–6,64



	Nepritarti.
	Koeficientų ,,šakučių“ panaikinimui reikalingos papildomos lėšos, kurios nėra numatytos valstybės biudžete

	Argumentai: pateikiami prie pasiūlymo Įstatymo projekto 5 priedo 1 punkto pakeitimui.

27. Šiame skyriuje nurodytų darbuotojų pareiginės algos pastoviosios dalies koeficientai:

	Pareigybė
	Pastoviosios dalies koeficientai 
(pareiginės algos baziniais dydžiais)

	
	Pedagoginio darbo stažas (metais)

	
	Iki 3 
	Nuo daugiau kaip 3 iki 10
	Nuo daugiau kaip 10 iki 15 
	 Daugiau kaip 15 

	Nesuteiktos kvalifikacinės kategorijos

	Psichologo asistentas
	4,09-4,18
	4,13-4,21
	4,16-4,25
	4,21-4,3

	Specialusis pedagogas, logopedas, surdopedagogas, tiflopedagogas, socialinis pedagogas
	4,3-4,38
	4,58-4,67 
	4,77-4,87
	4,82-4,95

	 
	Pedagoginio darbo stažas (metais)

	 
	Iki 10
	Nuo daugiau kaip 10 iki 15
	Daugiau kaip 15

	Suteiktos kvalifikacinės kategorijos

	Specialusis pedagogas, logopedas, surdopedagogas, tiflopedagogas, socialinis pedagogas, ketvirtos kategorijos psichologas
	4,82-4,87
	4,9-4,96 
	5,07-5,13

	Vyresnysis specialusis pedagogas, vyresnysis logopedas, vyresnysis surdopedagogas, vyresnysis tiflopedagogas, vyresnysis socialinis pedagogas, trečios kategorijos psichologas
	5,4 -5,55
	5,45-5,61  
	5,64-5,83

	Specialusis pedagogas metodininkas, logopedas metodininkas, surdopedagogas metodininkas, tiflopedagogas metodininkas, socialinis pedagogas metodininkas, antros kategorijos psichologas
	5,95-6,14
	6,1-6,29 
	6,26-6,48 

	Specialusis  pedagogas ekspertas, logopedas ekspertas, surdopedagogas ekspertas, tiflopedagogas ekspertas, socialinis pedagogas ekspertas, pirmos kategorijos psichologas
	6,71-6,93
	6,91-7,13
	7,07-7,28



	Nepritarti.
	Koeficientų ,,šakučių“ panaikinimui reikalingos papildomos lėšos, kurios nėra numatytos valstybės biudžete

	Argumentai: pateikiami prie pasiūlymo Įstatymo projekto 5 priedo 1 punkto pakeitimui.

31. Šiame skyriuje nurodytų darbuotojų pareiginės algos pastoviosios dalies koeficientai:

	Pareigybė
	Pastoviosios dalies koeficientai (pareiginės algos baziniais dydžiais)

	
	Pedagoginio darbo stažas (metais)

	
	Iki 3 
	Nuo daugiau kaip 3 iki 10
	Nuo daugiau kaip 10 iki 15 
	Daugiau kaip 15

	Nesuteiktos kvalifikacinės kategorijos

	Auklėtojas, koncertmeisteris, akompaniatorius
	4,06–4,10
	4,32–4,36
	4,37–4,41
	4,47–4,52

	 
	Pedagoginio darbo stažas (metais)

	 
	Iki 10
	Nuo daugiau kaip 10 iki 15
	Daugiau kaip 15

	Suteiktos kvalifikacinės kategorijos

	Auklėtojas, koncertmeisteris, akompaniatorius 
	4,34—4,37
	4,42–4,47
	4,5–4,54

	Vyresnysis auklėtojas, vyresnysis koncertmeisteris, vyresnysis akompaniatorius 
	4,74–4,79
	4,81–4,86 
	5–5,05

	Auklėtojas metodininkas,  koncertmeisteris metodininkas, akompaniatorius metodininkas 
	5,17-5,23
	5,32-5,38
	5,46-5,5

	Auklėtojas ekspertas, koncertmeisteris ekspertas, akompaniatorius ekspertas
	5,9-5,95
	5,96-6,02
	6,12-6,17



	Nepritarti.
	Koeficientų ,,šakučių“ panaikinimui reikalingos papildomos lėšos, kurios nėra numatytos valstybės biudžete

	Argumentai: pateikiami prie pasiūlymo Įstatymo projekto 5 priedo 1 punkto pakeitimui.

37. Šiame skyriuje nurodytų pagalbos mokiniui specialistų pareiginės algos pastoviosios dalies koeficientai: 

	Pedagoginio darbo stažas (metais)
	Pastoviosios dalies koeficientai (pareiginės algos baziniais dydžiais)

	Iki 10 
	3,8– 5,95

	10–15 
	3,83–6,65

	Daugiau kaip 15 
	3,93 –7,35



	Nepritarti.
	Koeficientų ,,šakučių“ panaikinimui reikalingos papildomos lėšos, kurios nėra numatytos valstybės biudžete


6. Komiteto sprendimas ir pasiūlymai:  iš esmės pritarti iniciatorių pateiktam įstatymo projektui ir siūlyti pagrindiniam Švietimo ir mokslo komitetui jį tobulinti pagal Seimo kanceliarijos Teisės departamento pastabas.
7. Balsavimo rezultatai: už – 7, prieš – 0, susilaikė – 4.
8. Komiteto paskirti pranešėjai: Aušrinė Norkienė.

Komiteto pirmininkė																Rimantė Šalaševičiūtė
																
Komiteto biuro patarėja Ieva Kuodienė

